La infraestructura de recàrrega per als vehicles elèctrics és clau per al seu desenvolupament i implantació: no hi haurà vehicles elèctrics circulant per carrers i carreteres amb normalitat si no hi ha una infraestructura de recàrrega que permeti que els vehicles es desplacin pel territori de forma similar a com actualment ho fan els vehicles convencionals.
Segons el tipus de recàrrega, es poden diferenciar:
Tot vehicle elèctric hauria de tenir un punt de recàrrega vinculat disponible allà on roman aparcat la major part del temps.
Aquests punts no requereixen d'una instal·lació complexa i normalment són punts de recàrrega normal, tot i que també es pot instal·lar un punt de recàrrega semiràpida.
A banda del punt de recarrega vinculat, també existeix tota una xarxa de punts de recàrrega d'accés públic, que permet augmentar l'autonomia dels vehicles i poder així allargar el trajecte.
La Generalitat de Catalunya a través de l'Institut Català d'Energia impulsa el pla PIRVEC per a fomentar el desplegament de la infraestructura de recàrrega per al vehicle elèctric a Catalunya, per garantir el subministrament energètic als ciutadans i empreses que apostin per una mobilitat neta i eficient arreu del territori, ampliant la disponibilitat d'estacions de recàrrega i la seva interoperabilitat.
Dades obertes sobre punts de recàrrega a Catalunya
Tipus de punts de recàrrega elèctrica
La Generalitat de Catalunya i moltes Adminsitracions locals estan treballant per impulsar una xarxa de recàrrega pública que cobreixi de manera estratègica tot el territori.
En aquest sentit l'ICAEN ha creat un visor d'estacions de recàrrega de vehicles elèctrics que proposciona informació en temps real sobre la localització, la disponibilitat i l'estat de les estacions.
En aquest Visor podreu trobar informació en temps real de les estacions de recàrrega per a vehicles elèctrics d'accés públic, l'eina també està oberta per tots els gestors d'estacions de recàrrega amb la intenció d'esdevenir un referent d'informació d'estacions de recàrrega per a usos professionals i per la ciutadania.
El visor és una eina més, desenvolupada per l'ICAEN dins el pla estratègic PIRVEC, per fer de Catalunya un país atractiu per la mobilitat elèctrica en el menor temps possible.
A finals del 2017 l'ICAEN va impulsar la creació de l' Aliança de Municipis per a la interoperabilitat de les estacions públiques de recàrrega ràpida i semiràpida per a usuaris de vehicle elèctric, dins el pla estratègic PIRVEC.
Gràcies a aquesta col·laboració, qualsevol usuari pot accedir a qualsevol estació de recàrrega de Catalunya fent servir qualsevol de les targetes emeses pels Ajuntaments de l'Aliança.
D'aquesta manera, es facilita que els vehicles elèctrics que circulen per Catalunya puguin gaudir d'una mobilitat plena i que els usuaris deixin d'acumular targetes per carregar a les diferents instal·lacions promogudes pels municipis de Catalunya.
L'Aliança està oberta a qualsevol altre municipi o entitat que gestioni targetes d'usuari i vulgui oferir aquest servei als ciutadans.
El nombre de municipis inclosos en l'aliança augmenta ràpidament al incrementar-se el nombre d'estacions de recàrrega per a vehicles elèctrics que es posen en funcionament gràcies a l'impuls del programa PIRVEC 2016-2019.
L'actuació simplifica el nombre de targetes que els usuaris haurien de tenir en la seva possessió per poder recarregar a Catalunya.
Tot i això, l'ICAEN i gràcies a la Llei 16/2017 de Canvi Climàtic, aprovada l'agost del 2017, impulsa i orienta el sector a deixar de funcionar amb targetes físiques i avançar cap a altres sistemes d'identificació com per exemple aplicacions per a telèfons intel·ligents.
Municipis que formen part de l' Aliança de municipis per la mobilitat elèctrica.
Més Energia Mobilitat Elèctrica
Des de l'Institut Català d'Energia es vol dotar els diferents fabricants o distribuïdors d'estacions de recàrrega, els creadors d'aplicacions relacionades amb la recàrrega de vehicles elèctrics i els gestors de les es­tacions de recàrrega d'un marc de treball que faciliti que els professionals i usuaris integrin tots els elements necessaris per gaudir d'una bona experiència en la recàrrega d'un vehicle elèctric.
Per aquest motiu, es recomana al sector professional que inclogui en els seus equips protocols de comunicació que siguin fiables i d'ús global per facilitar la integració i visibilitat de les estacions de recàrrega i dels gestors de recàrrega de cara als usuaris de vehicles elèctrics.
En aquest sentit, s'impulsa el protocol OCPP entre l'estació de recàrrega i el gestor de recàrrega, i el protocol OCPI entre els diferents gestors de recàrrega.
Per això, s'ha creat un manual específic per indicar als diferents gestors d'estacions de recàrrega com integrar les dades dels punts de recàrrega de vehicles elèctrics (EV) a la plataforma AssetSystem mitjançant la implementació de l'Open Charge Protocol Interface (OCPI) en la seva versió 2.1.1.
Les dades disponibles en el visor d'estacions de recàrrega en temps real de l'Institut Català d'Energia estan disponibles pel sector per tal que el seu ús en aplicacions, estudis i projectes promogui la conversió de la mobilitat vers una mobilitat sostenible, eficient i elèctrica.
Per això, hi ha un manual específic per indicar com poder accedir a aquesta informació.